Heidelbergpad lank gesluit na vragmotors bots – praag.co.za
Polisiewoordvoerder, Livhuhani Hani, sê die bestuurder van die aankomende vragmotor en 'n passasier is op die toneel dood.
'n Wa wat deur 'n vragmotor getrek is, het vermoedelik losgekom en daartoe gelei dat die bestuurder beheer oor die vragmotor verloor het.
Dié vragmotor het daarna met 'n aankomende vragmotor gebots. ER24 se woordvoerder Russel Meiring sê met paramedici se aankoms op die toneel was die wragstukke van die twee vragmotors en 'n sleepwa in die pad.
Hy sê was 'n man vasgekeer in 'n wrakstuk, terwyl nog 'n man buite gelê het. Die twee was reeds dood.
Hani sê owerhede was tot vanoggend besig om die toneel op te ruim sedert die ongeluk omstreeks 20:20 plaasgevind het. 'n Deel van die R549 sowat 2km van Deneysville was vir verkeer gesluit maar dit is weer vroeg vanoggend heropen.
Skrywer praagGepubliseer op 21 September 2016 Kategorieë Nuus, Suider-AfrikaSleutelwoord botsing, ER24, Heidelberg, ongeluk, padveiligheid